Սևգի Սոյսալ

Սևգի Սոյսալ (, ծննդյան անունը՝ Սևգի Ենեն, ), թուրք կին գրող։

Կենսագրություն 
Սևգի Սոյսալը ծնվել է 1936 թվականին Ստամբուլում, քաղաքացիական ծառայող-ճարտարապետ Միտհատ Ենենի և Գերմանիայից Անելեզ Ռուպի, ով հետագայում վերցրել է թուրքական Այլե անունը, ընտանիքում։ Եղել է ընտանիքի 6 երեխաներից երրորդը։ Ավագ դպրոցն ավարտել է Անկարայում, այնուհետև հնաբանություն է ուսանել Անկարայի համալսարանում, սակայն ուսումը կիսատ է թողել և այն ավարտել ավելի ուշ՝ 1960 թվականին։

1956 թվականին ամուսնացել է գրող և թարգմանիչ Օզդեմիր Նուտկուի հետ։ Ամուսնու հետ մեկնել է Գերմանիա, որտեղ Գյոթինգենի համալսարանում շուրջ մեկ տարի հետևել է հնաբանության և թատերական դասընթացների։ Հղիանալուց հետո վերադարձել է հայրենիք։ 1958 թվականին ծնվել է նրանց որդին՝ Կորկուտը։

1960-1961 թվականներին Սոյսալն աշխատել է Գերմանիայի դեսպանատան մշակութային կենտրոնում և Անկարայի ռադիոյում։ Նա հանդես է եկել  Zafer Madalyası («Վատ օր Բլեք Ռոքում»-ի թուրքական տարբերակ) թատերական ներկայացման մեջ, որը բեմադրվել է Անկարայի Մեյդան թատրոնում Հեյդուն Դորմենի կողմից։ 1965 թվականին նա երկրորդ անգամ ամուսնացել է Բաշար Սաբունջուի հետ, ում հանդիպել էր թատերական գործունեության ընթացքում։

Թուրքիայում 1971 թվականի պետական հեղաշրջումից հետո Սոյսալը մեղադրվել է ձախակողմյան կազմակերպության մեջ ներգրավվածության համար և բանտարկվել։ Անկարայի Մամակ բանտում հանդիպել է սահմանդրական իրավունքի պրոֆեսոր Մյումտազ Սոյսալին, ով ձերբակալվել էր կոմունիզմի քարոզչության համար։ Նրանք ամուսնացել են բանտում։ 1973 թվականի դեկտեմբերին ծնվել է նրանց դուստրը՝ Ֆեֆնան, 1975 թվականի մարտին՝ մյուս դուստրը՝ Ֆունդան։ Քաղաքական պատճառներով Սևգի Սոյսալը կրկին ձերբակալվել է։ Ութ ամիս նա անց է կացրել բանտում, 2,5 ամիս անցկացրել է աքսորի մեջ Ադանայում։

Սևգի Սոյսալը կրծքի քաղցկեղ է ունեցել, և 1975 թվականի վերջում հեռացրել են նրա կրծքերից մեկը։ 1976 թվականին վիրահատել են երկրորդ կուծքը, և նա ամուսնու հետ մեկնել է Լոնդոն բուժման, այնուհետև վերադարձել է տուն և մահացել Ստամբուլում 1976 թվականի նոյեմբերի 22-ին 40 տարեկան հասակում։ Թաղված է Ստամբուլի Զինջիրլիքույու գերեզմանատանը։

Գրական ուղի 
1962 թվականին Սոյսալը հրատարակել է Tutkulu Perçem («Կրքոտ խոպոպներ») կարճ պատմվածքների ժողովածուն։ Նույն տարում սկսել է աշխատել թուրքական ռադիոյի և հեռուստատեսության հետ (TRT): 1970 թվականին լույս տեսած նրա Yürümek («Զբոսանք») վեպը ստացել է Թուրքական հեռուստառադիոհեռարձակման ընկերության նվաճողական մրցանակ, սակայն անառակության պատճառով արգելվել է։

Հանդես է եկել հետևյալ գրչանուններով՝
 Սևգիլ Նուտկու, երբ  ամուսնացած է եղել Օզդեմիր Նուտկուի հետ
 Սևգիլ Սաբունջու, երբ ամուսնացած է եղել Բաշար Սաբունջուի հետ
 Սևգիլ Սոյսալ, երբ ամուսնացել է Մյումտազ Սոյսալիի հետ

Երկեր 
Առավել հայտնի ստեղծագործություններից են՝
 Tante Rosa, վեպ (1968)
 Yürümek, վեպ (1970)
 Yenişehir'de Bir Öğle Vakti (Noontime in Yenişehir), վեպ (1973), արժանացել է Օրհան Քեմալի մրցանակի, 1974
 Şafak (Dawn), վեպ (1975)
 Yıldırım Bölge Kadınlar Koğuşu (Yıldırım Area Women's Ward), հուշագրություն (1976)
 Barış Adlı Çocuk (A Child Named Peace), կարճ պատմվածքներ (1976)
 Hoşgeldin Ölüm (Welcome, Death!), անավարտ վեպ

Գրականություն 
 İdil, Mümtaz. Bir Sevgi’nin Öyküsü. Tarsus: Kültür Bakanlığı Yayınları, 1998. s.7‐52.
 Kazmaoğlu, Mine. “Öznel Bir Biyografi Denemesi” Kitap‐lık, 1998 s.26‐28.
 Kazmaoğlu, Mine. “Sevgi iyi Bir Anneydi.” Milliyet Sanat, 2003 s.528.
 Uyguner, Muzaffer. “Sevgi Soysal Yaşamı Sanatı Yapıtlarından Seçmeler.” Ankara: Bilgi, 2002.

Ծանոթագրություններ 

Թուրք գրողներ
20-րդ դարի թուրք պատմվածագիրներ
Անկարայի համալսարանի շրջանավարտներ
Ստամբուլում ծնված գրողներ
Թուրք վիպասաններ
20-րդ դարի վիպասաններ
Զինջիրլիքույու գերեզմանատանը թաղվածներ
Թուրք կին գրողներ
20-րդ դարի կին գրողներ
Թուրք սոցիալիստներ
Գյոթինգենի համալսարանի շրջանավարտներ